TOE ARE |Health24
MY PA HET AL 3 OMLEIDINGS GEHAD EN 3 HARTAANVALLE. 2 VAN SY ARE IS 95 % TOE, DIE DOKTERS HET 'N STET INGESIT EN
SE MY PA IS TE OUD (70) HULLE KAN NIKS MEER VIR DIE ARE DOEN NIE. IS DAAR IETS WAT KAN HELP VIR DIE TOE ARE?
Ouderdom is nie noodwendig 'n kontra-indikasie vir chirurgie nie. Maar as jou Pa al 3 omleidings, 3 hartaanvalle en 'n stent gehad het, klink dit meer asof daar nie omleibare are oorbly nie. Die are wat omleibaar was is reeds omlei. Die wat stentbaar is, is reeds "gestent". So, daar blyk nie enige operatiwe opsies oor te wees nie.
Mediese behandeling sal deur jou kardioloog voorgeskryf word, en behels meestal leefstyl-aanpassings(as hy dit nie jare al terug gedoen het nie), medikasie vir pyn en/of hartversaking indien toepaslik. Beheer van bloeddruk, en moontlike teenstollingsmiddels kan ook oorweeg word.
Die belangrikste ding hier is om dit met sy kardioloog te bespreek, en nie net vanself medikasie soos homepatiese raad, "herbal" medisyne of die sort "self-medikasie" wat by die apteek of supermarket gekoop kan word te begin gebruik nie. Hierdie kan kwaai neweffekte hê in pasiënte met hartkwale.
As alle opsies oorweeg is, maar jy nog steeds voel dat daar meer gedoen moet word, soek asb 'n tweede opinie van 'n ander kardioloog. Hy mag 'n plan kan voorstel waaraan ons nog nie gedink het nie.